Τόνσεκ Στερν

Ο **Τόνσεκ Στερν** (σλοβενικά: Tonček Štern, 14 Νοεμβρίου 1995, Μάριμπορ) είναι Σλοβένος διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα της Ζιράτ Άγκυρας στο Πρωτάθλημα Τουρκίας στη θέση του διαγώνιου.

## Καριέρα
Ο Τόνσεκ Στερν ξεκίνησε την επαγγελματική του σταδιοδρομία την περίοδο 2013-14 όταν υπέγραψε συμβόλαιο στην Κάλτσιτ της πόλης Κάμνικ, ομάδα της κορυφαίας κατηγορίας του σλοβένικου πρωταθλήματος. Στην Κάλτσιτ παρέμεινε τρία χρόνια, κατακτώντας τη 2η θέση στα πρωταθλήματα 2014-15, 2015-16 αλλά και το Κύπελλο Σλοβενίας 2016.
Την περίοδο 2016-17 –ήδη διεθνής με την Εθνική Σλοβενίας– μετακόμισε στην Ιταλία για λογαριασμό της Βερόνα Βόλεϊ, με την οποία αγωνίστηκε δύο χρονιές. Την περίοδο 2018-19 μετακινήθηκε νοτιότερα στην Τοπ Βόλεϊ της πόλης Λατίνα, παραμένοντας στην ιταλική Σούπερ Λίγκα. Μετά το τέλος των υποχρεώσεών του με την ομάδα του Λατίου ενίσχυσε για ένα μικρό διάστημα την καταριανή Αλ Αραμπί της Ντόχας.

Η έναρξη της περιόδου 2019-20 τον βρίσκει στη Βίσλα του Μπίντγκοστς στο Πρωτάθλημα Πολωνίας, αλλά τελειώνει την χρονιά στην Χάλκμπανκ της Άγκυρας.
Την περίοοδο 2020-21 επιστρέφει στο ιταλικό Πρωτάθλημα με τη φανέλα της Παλαβόλο Πάντοβα, στο οποίο αγωνίζεται και την επόμενη χρονιά, μετακομίζοντας στη Γιου Ενερτζι της Πιατσέντσας.

Τον Αύγουστο του 2022 ο Τόνσεκ Στερν υπέγραψε στον Ολυμπιακό Πειραιώς, όπου συνάντησε τον συμπαίκτη του στην Εθνική Σλοβενίας Άλεν Παγένκ. Με τους ερυθρόλευκους ο ο Σλοβένος διαγώνιος κατέκτησε το Τσάλεντζ Καπ 2023  και το Πρωτάθλημα Ελλάδας 2022-23, που ήταν το πρώτο εθνικό πρωτάθλημα της καριέρας του. Την επόμενη περίοδο (2023-24) κατακτά με τους ερυθρόλευκους το Κύπελλο και το Πρωτάθλημα Ελλάδας, και επιθυμεί να παραμείνει στον Πειραιά, τόσο ο ίδιος όσο και η οικογένειά του. Όμως οι εμφανίσεις του με την Εθνική Σλοβενίας τον έχουν αναδείξει ως ένα εκ των κορυφαίων, αν όχι τον κορυφαίο πασαδόρο του Κόσμου. Ως αποτέλεσμα δέχεται μια «μυθική πρόταση» συμβολαίου από τη Ζιράτ της Άγκυρας, και παρά την βελτιωμένη πρόταση του Ολυμπιακού και τις δικές του αμφιταλαντεύσεις, τελικά αναχωρεί για την Τουρκία. Ο Ολυμπιακός αντικατέστησε τον σπουδαίο διαγώνιο με έναν άλλο μεγάλο αθλητή, τον Αλεξάνταρ Ατανασίεβιτς.

## Διεθνής καριέρα
Ο Τόνσεκ Στερν κλήθηκε για πρώτη φορά σε εθνική ομάδα της πατρίδας του το 2013 στο Ευρωπαϊκό Πρωτάθλημα Νέων. Στη συνέχεια αγωνιζόταν τόσο στις ομάδες μικρών ηλικιακών κατηγοριών της Εθνικής Σλοβενίας αλλά ταυτόχρονα και στην ομάδα ανδρών, της οποίας αποτελεί στέλεχος από το 2015. Με την Εθνική Σλοβενίας κατέκτησε το ασημένιο μετάλλιο στο Ευρωπαϊκό πρωτάθλημα του 2019  και του 2021, όπως και το Χάλκινο στη διοργάνωση του 2023. Επίσης κατέκτησε το χρυσό μετάλλιο στη νεοσύστατη διοργάνωση του Τσάλεντζερ Καπ το 2019. Και στις τέσσερις αυτές διοργανώσεις υπήρξε συμπαίκτης με τον άλλο Σλοβένο άσο των ερυθρόλευκων Άλεν Παγένκ. 

## Διεθνείς τίτλοι - Διακρίσεις
**[[Τσάλεντζερ Καπ πετοσφαίρισης ανδρών|FIVB Τσάλεντζερ Καπ]]**
*  2019: Σλοβενία

**[[Ευρωπαϊκό πρωτάθλημα πετοσφαίρισης ανδρών|Ευρωπαϊκό πρωτάθλημα]]**
*  2019: Γαλλία - Σλοβενία - Βέλγιο - Ολλανδία
*  2021: Πολωνία - Τσεχία - Εσθονία - Φινλανδία
*  2023: Ιταλία - Βουλγαρία - Βόρεια Μακεδονία - Ισραήλ

## Συλλογικοί τίτλοι - Διακρίσεις
### Διεθνείς διοργανώσεις
**[[Challenge Cup πετοσφαίρισης ανδρών|Τσάλεντζ Καπ]]
*  [[CEV Challenge Cup ανδρών 2022–23|2023]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
**Πρωτάθλημα Κεντρικής Ευρώπης (MEVZA)**
*  2016 (Κάλτσιτ Κάμνικ)

=== Εθνικά Πρωταθλήματα ===
** 2 Πρωταθλήματα Ελλάδας
* 2022-23, 2023-24 (Ολυμπιακός Πειραιώς)

**Πρωτάθλημα Σλοβενίας
* **2η Θέση**: 2014-15, 2015-16 (Κάλτσιτ Κάμνικ)
* **3η Θέση**: 2013-14 (Κάλτσιτ Κάμνικ)

=== Εθνικά Κύπελλα ===
**1 Κύπελλο Σλοβενίας**
* 2016 (Κάλτσιτ Κάμνικ)
** **2η θέση**: 2014 (Κάλτσιτ Κάμνικ)

**1 Κύπελλο Ελλάδας
* 2024 (Ολυμπιακός Πειραιώς)
** **2η Θέση**: 2023 (Ολυμπιακός Πειραιώς)

**[[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* **2η θέση**: [[Λιγκ Καπ Ελλάδας πετοσφαίρισης ανδρών 2022-2023|2023]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**Σούπερ Καπ Ελλάδας
* **2η θέση**: 2023 (Ολυμπιακός Πειραιως)

## Ατομικές διακρίσεις
* Ευρωπαϊκό πρωτάθλημα Κ-20 2014: Καλύτερος διαγώνιος
* Παγκόσμιο πρωτάθλημα Κ-21 2015: Πρώτος σκόρερ
* Κύπελλο Ιταλίας 2018: Καλύτερος διαγώνιος
* Κύπελλο Ιταλίας 2021: Πρώτος σκόρερ
* Πρωτάθλημα Ελλάδας 2022-23: Κορυφαία επτάδα πρωταθλήματος 
* Πρωτάθλημα Ελλάδας 2023-24: Πολυτιμότερος Παίκτης (MVP) 13ης αγωνιστικής 
* Πρωτάθλημα Ελλάδας 2023-24: Κορυφαία επτάδα πρωταθλήματος 

## Παραπομπές


## Εξωτερικοί σύνδεσμοι - Πηγές
* Τόνσεκ Στερν: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Τόνσεκ Στερν: Παρουσίαση - Ομάδες - Αγώνες - Στατιστικά globalsportsarchive.com 
* Τόνσεκ Στερν: Ατομικά στοιχεία - Ομάδες - Τίτλοι www.volleyleague.gr
* Ο Στερν στις ιταλικές ομάδες www.legavolley.it 
* Τόνσεκ Στερν - Ευρωπαϊκή παρουσία www-old.cev.eu

Κατηγορία:Σλοβένοι πετοσφαιριστές
Κατηγορία:Πετοσφαιριστές ΟΣΦΠ